text: wau
  
  publiceret: 2023-04-20 15:06:21+02:00
  Wau er et græsk bogstav uden for den klassiske joniske alfabetrække.
  Bogstavet, som skrives og findes i arkaiske indskrifter, har lydværdien [w] og svarer til det fønikiske bogstav af samme navn. Efter at lyden forsvandt i de fleste dialekter, optræder bogstavet alene som talsymbol med betydningen 6, benævnt stigma og skrevet ϛ.
  Hos de antikke grammatikere kaldes bogstavet digamma 'dobbelt-gamma'. Genopdagelsen af "det skjulte bogstav" har siden slutningen af 1700-tallet spillet en stor rolle for forståelsen af græsk og indoeuropæisk sproghistorie, af de græske dialekter og af Homers episke digte.